ปรับเปลี่ยนวิถีชีวิต ใช้ยาช่วย
มีหลายท่าใช้ทั้งบริหารและ stretch หรือยืดเหยียดกล้ามเนื้อคอและใบหน้าส่วนล่าง ให้ทำ 1 - 2 ครั้งต่อวัน จะช่วยให้คอแข็งแรง กล้ามเนื้อดูไม่หย่อนคล้อย  เอามือทาบหน้าผาก กดหน้าสู้มือ มือก็ต้องดันอย่าให้หัวก้มไปข้างหน้า ท่านี้ทำให้กล้ามเนื้อคอเกร็ง ทำค้าง 10 วินาที จากนั้นเอามือจับท้ายทอย แล้วดันหัวไปข้างหลัง ค้างไว้ 10 วินาทีเหมือนเดิม นั่งตัวตรง เงยหน้าไปข้างหลัง ให้คางชี้ไปที่เพดาน เม้มปากไว้ ต่อมาทำท่าเคี้ยว เพื่อบริหารกล้ามเนื้อคอและหน้า ทำซ้ำประมาณ 20 ครั้ง  นั่งตัวตรงเหมือนเดิม แล้วเงยหน้าไปข้างหลัง ให้คางชี้เพดาน ปากปิดสนิท แต่คราวนี้ทำปากจู๋เหมือนจะจูบใคร ทำซ้ำ 2 รอบด้วยกัน อาจจะดูคล้ายๆ ท่าแรก แต่จริงๆ แล้วบริหารกล้ามเนื้อส่วนอื่นของคอและหน้า  ท่านี้ต้องระวัง เพราะอาจทำคอเคล็ด ให้นอนห้อยหัวจากขอบเตียง จากนั้นค่อยๆ ยกหัวขึ้นมาหาตัว เกร็งคอไว้ แล้วค่อยๆ ผ่อนลง ทำซ้ำ 5 ครั้ง แต่ถ้าเจ็บหรือเคล็ด ให้หยุดทำทันที บางสีหน้าหรือลักษณะการขยับใบหน้า เช่น เอียงคอไม่พอใจ ทำให้กล้ามเนื้อใกล้ๆ อ่อนล้าได้ ลองสังเกตดูว่าคุณติดทำสีหน้าท่าทางแบบไหน จะได้ป้องกันไม่ให้หนังคอหย่อนยาน ทุกครั้งที่คุณใช้กล้ามเนื้อหน้าหรือคอ จะเกิดรอยย่นใต้ผิวหนัง พอเวลาผ่านไป ผิวหนังเริ่มยืดหยุ่นได้น้อยลง ริ้วรอยและร่องลึกพวกนี้จะไม่คืนตัว จนเหี่ยวย่นถาวร หรือเหนียงห้อยนั่นเอง เขาศึกษากันมาแล้วว่าอาหารครบ 5 หมู่ในปริมาณที่เหมาะสม ช่วยปกป้องผิวของคุณได้เพราะงั้นให้หลีกเลี่ยงฟาสต์ฟู้ดและอาหารอื่นๆ ที่ไม่มีประโยชน์ จะช่วยชะลอริ้วรอย ทำให้หน้าชุ่มชื้น นุ่มเด้งเหมือนเดิม  อาหารมันๆ หวานๆ จะทำให้ผลัดเซลล์ผิวได้ช้าลงเพราะงั้นอย่ากินของหวานหรือของทอดบ่อยๆ จำกัดปริมาณน้ำตาลเชิงเดี่ยว และเน้นคาร์โบไฮเดรตเชิงซ้อนแทน อาหารที่อุดมวิตามินเอและเบตาแคโรทีน (beta-carotene) เช่น ผัก ผลไม้ อย่างราสเบอร์รี่และแครอท จะช่วยให้ผลัดเซลล์ผิวได้เร็วขึ้น ผิวหนังสุขภาพดีแข็งแรง  กินผักผลไม้สีเหลืองและส้มที่มีวิตามินเอและเบตาแคโรทีนสูง ควบคู่ไปกับการดื่มน้ำเยอะๆ ทำให้ผลัดเซลล์ผิวได้เร็วขึ้น ผิวหนังเลยแข็งแรง ไม่อุดตัน  อาหารที่มีกรดไขมันที่จำเป็น (กรดไขมัน alpha-linolenic และ linoleic) สูง เช่น วอลนัท หรือน้ำมันมะกอก จะทำให้เซลล์ผิวไม่ขาดน้ำ  ถ้ากินอาหารไม่มีประโยชน์ จะทำให้ขาดวิตามินต่างๆ และสารต้านอนุมูลอิสระที่จำเป็นต่อการสร้างเสริมให้ผิวแข็งแรง ผิวที่ชุ่มชื้นจะเต่งตึง ไม่ค่อยเหี่ยวย่นหรือหย่อนคล้อย เพราะงั้นต้องดื่มน้ำให้เพียงพอในแต่ละวัน ผิวหนังที่คอจะได้กระชับ  ผู้หญิงให้ดื่มน้ำอย่างน้อย 9 แก้วต่อวัน ผู้ชายให้ดื่ม 13 แก้ว ส่วนนักกีฬาและผู้หญิงตั้งครรภ์ต้องดื่มมากถึง 16 แก้วต่อวันทีเดียว  น้ำเปล่านี่แหละดีที่สุด แต่จะดื่มชาไร้คาเฟอีน หรือน้ำผลไม้เข้มข้น ผสมน้ำเปล่าให้เจือจางก็ได้ กาแฟหรือชาที่มีคาเฟอีนและน้ำอัดลมก็ดื่มได้ แต่อย่ามาก เพราะพวกนี้มักทำคุณขาดน้ำเล็กน้อยภายหลัง เลือกที่เหมาะกับสภาพผิวของคุณ และกระตุ้นการสร้างคอลลาเจนกับอีลาสติน ถ้าทาครีมเป็นประจำทุกวัน ควบคู่ไปกับการบำรุงผิวไม่ให้ขาดน้ำ ผิวหนังที่คอก็จะกระชับ  ถึงจะเป็นคนผิวมัน ก็ยังต้องทาครีม แค่เลือกที่เป็น oil-free และ non-comedogenic (ไม่อุดตันรูขุมขน)  ยังไงลองปรึกษาคุณหมอผิวหนังหรือผู้เชี่ยวชาญดูก่อน ว่าคุณมีผิวแบบไหน จะได้เลือกซื้อผลิตภัณฑ์ที่เหมาะสมกับสภาพผิว ครีมบำรุงและอื่นๆ สามารถหาซื้อได้ทั่วไปตาม Boots, Watsons, ห้างสรรพสินค้าต่างๆ และในเน็ต  มีหลายผลิตภัณฑ์ที่นอกจากช่วยกระตุ้นการสร้างคอลลาเจนและอีลาสตินแล้ว ยังทำให้ผิวหนังที่คอดูเต่งตึงขึ้น เช่น ผลิตภัณฑ์ที่มีซิลิโคนและกรดไฮยาลูโรนิก  ถ้าครีมบำรุงกันแดดด้วย ก็ยิ่งทำให้ผิวกระชับ เพิ่มการปกป้อง รังสีอัลตราไวโอเลต (ultraviolet radiation) หรือรังสียูวี นั้นอยู่ในแสงแดด ถ้าผิวหนังได้รับบ่อยๆ จะยิ่งแก่เร็ว เพราะทำให้เส้นใยคอลลาเจนกับเส้นใยอีลาสตินที่พยุงผิวให้กระชับนั้นขาดเสียหาย ถ้าคุณออกแดดให้น้อยลงหรือพยายามอย่าให้ถูกแดดตรงๆ ก็ช่วยให้ผิวกระชับอยู่ได้นานๆ  ใช้ครีมกันแดดแบบ broad spectrum และมี SPF สูงๆ (30 ขึ้นไป) ทุกครั้งที่ต้องออกแดดหรือทำกิจกรรมกลางแจ้ง  หรือใส่หมวกปีกกว้าง เพิ่มการปกป้องผิวจากแสงแดด เวลาไปเที่ยวทะเลหรือสระว่ายน้ำ พยายามนั่งเก้าอี้แบบมีร่ม และใช้ครีมกันแดดสูตรกันน้ำ . การสูบบุหรี่เหมือนการตากแดด คือทำให้แก่เร็ว เพราะเลือดที่ไหลเวียนไปเลี้ยงผิวหนังนั้นเปลี่ยนไปถ้าลดหรือเลิกสูบบุหรี่ไปเลย จะช่วยให้ผิวกระชับ ไม่หย่อนคล้อยก่อนวัยอันควร ถ้าเลิกเองไม่ได้ ให้ปรึกษาคุณหมอ จะได้วางแผนการเลิกบุหรี่แบบเห็นผล อ้วนแล้วผิวจะถูกยืดออก พอน้ำหนักลดทำให้ผิวหลวม หย่อนคล้อย โดยเฉพาะการลดน้ำหนักแบบกะทันหัน ที่ผิวไม่ทันได้ปรับตาม เลยดูและรู้สึกหลวมหย่อน ถ้าเป็นไปได้ต้องพยายามควบคุมน้ำหนัก อย่าให้เพิ่มหรือลดเร็วๆ เยอะๆ เท่านี้ก็ช่วยป้องกันผิวหนังที่คอไม่ให้หย่อนคล้อยได้ Retinoids เป็นอนุพันธ์ของวิตามินเอ ปกติช่วยกำจัดริ้วรอยตื้นๆ จุดด่างดำ และผิวแห้งกร้านได้ แต่การทาเรตินอยด์ที่หมอสั่ง ก็อาจช่วยกระชับให้ผิวหนังที่คอหายหย่อนคล้อยได้เหมือนกัน  tretinoin กับ tazarotene เป็นเรตินอยด์ 2 ประเภทที่คุณหมอนิยมจ่ายให้  เรตินอยด์ต้องมีใบสั่งยาจากคุณหมอ เพราะต้องปรึกษาคุณหมอก่อนว่าเหมาะกับสภาพผิวของคุณไหม  ถ้าจะทาครีมเรตินอยด์ลดริ้วรอยตื้นๆ บนใบหน้า ให้ทาเท่าถั่ว 1 เมล็ด วันละ 1 ครั้งตอนกลางคืนหรือก่อนนอน ทาเรตินอยด์แล้วผิวจะไวต่อแสง UVA ขึ้น เพราะงั้นอย่าพยายามถูกแสงไฟแรงๆ (เช่น sunlamp หรือหลอดไฟยูวี) และแสงแดด ประกันบางที่ไม่ครอบคลุมการใช้เรตินอยด์เพื่อความสวยความงาม ครีมทาผิวที่ขายกันทั่วไปบางตัวก็มีเรตินอยด์ต่ำๆ แต่ใช้แล้วไม่เห็นผลเท่าครีมเรตินอยด์ที่หมอจ่ายให้ ถึงใช้ระยะยาวก็ไม่ได้ช่วยให้ผิวดีขึ้นเท่าไหร่  เรตินอยด์อาจมีผลข้างเคียงทำผิวแห้ง แดง หรือไหม้ได้ ดูแลผิวด้วยเลเซอร์ แสงสังเคราะห์ หรือคลื่นวิทยุ ช่วยกระตุ้นการสร้างคอลลาเจนทดแทนให้ผิวเลยน่าจะช่วยกระชับผิวที่คอได้เหมือนกัน   การใช้เลเซอร์หรือแสงอื่นๆ จะเป็นการกำจัดหนังกำพร้าบริเวณนั้น แล้วใช้ความร้อนกับชั้นผิวด้านล่าง เพื่อกระตุ้นการสร้างคอลลาเจน พอผิวฟื้นตัวแล้ว จะเนียนกระชับกว่าเดิม  ต้องใช้เวลาหลายเดือน กว่าผิวหนังที่ใช้แสงหรือทำเลเซอร์จะหายสนิทและสร้างผิวใหม่ขึ้นมา เพราะงั้นก็เสี่ยงเกิดแผลเป็น หรือทำผิวบริเวณนั้นด่าง (เข้มขึ้นหรืออ่อนลง)  ทำเลเซอร์แบบ nonablative (ไม่ทำให้เกิดแผล) ถ้าผิวบริเวณนั้นหย่อนคล้อยน้อยหน่อย  รักษาด้วยคลื่นวิทยุก็เป็นแบบ nonablative เหมือนกัน ถึงจะไม่เห็นผลเท่าการใช้เลเซอร์หรือแสงอื่นๆ แต่จะรู้สึกได้นิดๆ ไปจนถึงปานกลาง ว่าผิวกระชับขึ้น  ประกันส่วนใหญ่ไม่ครอบคลุมการใช้เลเซอร์ แสง และคลื่นวิทยุเพื่อความสวยงาม มีหลายวิธีใช้ผลัดหรือลอกชั้นผิวหนังได้แบบไม่ต้องพึ่งมีดหมอ เช่น ใช้สารเคมี, ทำ dermabrasion และ microdermabrasion เพื่อลอกหนังกำพร้าหรือผิวหนังชั้นนอกออก นอกจากช่วยให้ผิวนุ่มเด้งขึ้นแล้ว ยังกระจ่างใสขึ้นด้วย  การผลัดผิวด้วยสารเคมี คุณหมอจะทากรดบนผิวชั้นบน เพื่อกัดผิวบริเวณนั้นให้หลุดลอกไปพร้อมรอยย่น, ร่องตื้นๆ และกระกว่าผิวจะฟื้นตัว สร้างใหม่ ต้องใช้เวลาหลายอาทิตย์ และอาจต้องทำซ้ำหลายครั้งถึงจะเห็นผลชัดเจน  Dermabrasion เป็นการใช้แปรงขัดวนเพื่อผลัดชั้นผิวหนังเพื่อกระตุ้นการสร้างชั้นผิวใหม่ ทำให้คอของคุณกระชับขึ้นอาจต้องรอหลายเดือนกว่าจะเห็นผลและผิวหนังฟื้นตัวเต็มที่  Microdermabrasion ก็คล้ายกันกับ dermabrasion แต่จะผลัดผิวตื้นกว่า กว่าจะเห็นผลต้องทำซ้ำเยอะกว่า dermabrasion แต่ก็ฟื้นตัวเร็วกว่าเช่นกันโดย microdermabrasion จะเห็นผลพอประมาณ ไม่ชัดเท่า dermabrasion  ประกันส่วนใหญ่จะไม่ครอบคลุมการผลัดผิวเพื่อความสวยงาม Botox หรือ Botulinum toxin type A ฉีดแล้วกล้ามเนื้อจะตึง ไม่หดตัว จนทำให้ผิวดูเนียนเรียบไร้รอยย่นถ้าผิวหนังที่คอหย่อนคล้อยไม่มาก ก็ฉีดโบท็อกซ์กระชับได้  ฉีดโบท็อกซ์แล้วอยู่ได้ 3 - 4 เดือน จากนั้นก็ต้องฉีดซ้ำ ถึงจะคงผลลัพธ์ที่ต้องการไว้ได้  ผลข้างเคียงหนึ่งของการฉีดโบท็อกซ์ ก็คือกล้ามเนื้อหน้ากับคอจะตึงเป็นพิเศษ ทำให้แสดงสีหน้าและอารมณ์ไม่ค่อยได้ ประกันส่วนใหญ่จะไม่ครอบคลุมการฉีดโบท็อกซ์เพื่อความสวยงาม มี filler หรือสารเติมเต็มเนื้อเยื่ออ่อนหลายแบบ เช่น ไขมัน คอลลาเจน และกรดไฮยาลูโรนิก ถ้าฉีดสารพวกนี้บริเวณคอก็ทำให้เต่งตึง กระชับได้  ฉีดฟิลเลอร์แล้วผลข้างเคียงอาจมีบวม แดง หรือช้ำบ้าง  ฟิลเลอร์ก็เหมือนโบท็อกซ์กับ microdermabrasion คือต้องฉีดซ้ำ เพราะฟิลเลอร์ส่วนใหญ่อยู่ได้แค่ 2 - 3 เดือนเท่านั้น  ประกันส่วนใหญ่จะไม่ครอบคลุมการฉีดฟิลเลอร์เพื่อความสวยงาม ถ้าผิวหนังบริเวณคอคุณหย่อนคล้อยจนน่ากลัว ก็คงต้องผ่าตัดยกกระชับ ถือเป็นขั้นสุดท้ายของการกระชับผิวหนัง ให้เลือกใช้เฉพาะกรณีที่จำเป็นหรือวิธีอื่นไม่ได้ผลจริงๆ   วิธีนี้ก็เหมือนการผ่าตัดศัลยกรรมความงามทุกแบบ คือต้องรับรู้และยอมรับความเสี่ยง ที่สำคัญคือต้องเลือกโรงพยาบาลและศัลยแพทย์ที่เชี่ยวชาญ มีชื่อเสียง การผ่าตัดยกกระชับใบหน้า เป็นการผ่าเอาผิวหนังและไขมันส่วนเกินออกไปจากบริเวณคอ จากนั้นถึงกระชับกล้ามเนื้อและเนื้อเยื่อเกี่ยวพันข้างใต้ ผ่าตัดยกกระชับใบหน้าต้องใช้เวลาฟื้นตัวค่อนข้างนาน และหน้าอาจบวมช้ำนานหลายอาทิตย์หลังผ่าตัด  ผ่าแล้วหน้ากับคอจะกระชับอยู่ได้ 5 - 10 ปีทีเดียว  หลังผ่าตัด ให้สวมใส่เสื้อผ้าสบายๆ ถอดง่ายใส่สะดวก เวลานอนให้เอาหมอนหนุนหัวกับคอตั้งไว้ให้ได้องศา ที่สำคัญคือหาคนอยู่เป็นเพื่อนอย่างน้อย 24 ชั่วโมงแรกหลังผ่าตัด  เลิกสูบบุหรี่และอย่ากินยาเจือจางเลือดก่อนผ่าตัด (ทำตามคำแนะนำของคุณหมอจะดีที่สุด) การเลิกบุหรี่ก็เพื่อให้ฟื้นตัวเร็ว ส่วนยาเจือจางเลือดที่ห้ามเพราะเสี่ยงผ่าตัดแล้วเลือดไหลไม่หยุด  ประกันส่วนใหญ่จะไม่ครอบคลุมการผ่าตัดยกกระชับใบหน้าเพื่อความสวยงาม
บริหารกล้ามเนื้อหน้าและคอ. อย่าแสดงบางสีหน้าบ่อยๆ. กินอาหารที่มีประโยชน์. ดื่มน้ำเยอะๆ. ทาครีมบำรุง (มอยส์เจอไรเซอร์) ทุกวัน. อย่าตากแดดบ่อยๆ หรือนานๆ. เลิกสูบบุหรี่ อย่าให้น้ำหนักเพิ่มหรือลดฮวบฮาบ. ทาเรตินอยด์. รักษาด้วยเลเซอร์ แสง หรือคลื่นวิทยุ. ลอกผิว. ฉีดโบท็อกซ์. ฉีดฟิลเลอร์. ศัลยกรรมยกกระชับใบหน้า.
https://www.wikihow.com/Tighten-Loose-Neck-Skin https://www.wikihow.com/Tighten-Loose-Neck-Skin
Firming Your Neck Skin through Lifestyle Achieving Tighter Skin with Medical Treatments